Quran 42:51 – How Can Ilham Be Equated With Kalam Done By Allah?
دل میں خیال پیدا ہونا دل کا فعل ہے۔ دل سے کلام کرنا خدا کا فعل ہے۔ کلام خارج سے ہوتا ہے اور خیال دل کے اندر سے پیدا ہوتا ہے۔ ۔یہ دو مختلف چیزیں ہیں۔ دل سے کلام کرنے کی دو صورتیں ہیں ایک وحی دوسرے الہام۔ وحی میں متعین طور پر معلوم ہوتا ہے کہ خدا کلام کر رہا ہے۔ الہام غیر متعین طور پر دل میں کوئی بات ڈالی جاتی ہے۔ وحی کی مثال انبیا کو پیش آنے والی وحی ہے اور الہام کی مثال ام موسی کا الہام تھا کہ موسی کو پانی میں ڈال دیں۔ خدا انھیں واپس دلا دے گا۔
خدا نے ہمیں بتایا ہے کہ وہ وحی یا الہام کے ذریعے سے محض خیال ہی پیدا نہیں کرتا بلکہ کلام منتقل کرتا ہے۔ جو الفاظ کی صورت میں ہوتا ہے۔ یہ وحی یا الہام کا معنی بلکہ اس ذریعہ انتقال کے استعمال کا بیان ہے جو خدا کرتا ہے۔ رویا میں اس نے یہ طریقہ کبھی اختیار نہیں کیا۔